Document ID: 32004D0118

32004D0118
L 036/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 януари 2004 година
за изменение на Решения 95/233/ЕО, 96/482/ЕО и 2001/751/ЕО относно вноса на живи домашни птици и яйца за люпене и живи щраусови птици и яйца за люпене; Решения 94/85/ЕО, 94/984/ЕО и 2000/609/ЕО относно вноса на прясно птиче месо и месо от щраусови птици, отглеждани във ферми, месо от диви пернати и пернати, отглеждани във ферми; Решение 2000/585/ЕО относно вноса на месо от дивеч и отгледан във ферми дивеч, както и на заешко месо, и Решение 97/222/ЕО относно вноса на месни продукти по отношение на определени присъединяващи се страни
(нотифицирано под номер С(2004) 125)
(текст от значение за EИП)
(2004/118/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък, свеине, овце икози, както и на прясно месо или месни продукти от трети страни (1) и по-специално член 14, параграф 3 и член 21 а, параграф 2 от нея,
като взе предвид Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (2), и по-специално член 21, параграф 1, член 23, параграф 1 и член 26, параграф 2 от нея,
като взе предвид Директива 91/494/ЕИО на Съвета от 26 юни 1991 г. относно ветеринарно-санитарните условия, регулиращи търговията в Общността и вноса от трети страни на прясно птиче месо (3), и по-специално член 9, параграф 1 и член 11, параграф 1, буква а) от нея,
като взе предвид Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО (4), и по-специално член 10 от нея,
като взе предвид Директива 92/45/ЕО на Съвета от 16 юни 1992 г. относно здравните и ветеринарно-санитарните проблеми, свързани с отстрелването на дивеч и пускането на пазара на месо от дивеч (5), и по-специално член 16, параграф 3 от нея,
като взе предвид Директива 2002/99/ЕО на Съвета от 16 декември 2002 г. относно определяне на ветеринарно-санитарни правила за производството, преработката, разпространението и въвеждането на продукти от животински произход, предназначени за човешка консумация (6), и по-специално член 8, параграфи 1 и 4 от нея,
като има предвид, че:
(1)
Решение 95/233/ЕО на Комисията (7) съдържа по принцип списъка на трети страни, от които е разрешен вносът, в държавите-членки, на живи птици и яйца за люпене, включително щраусови птици и съответно техните яйца.
(2)
Решение 96/482/ЕО на Комисията (8) определя по-прецизни правила за вноса на живи птици и яйца за люпене както и съответните ветеринарни сертификати.
(3)
Решение 2001/751/ЕО на Комисията (9) определя ветеринарно-санитарните условия и ветеринарното сертифициране за внос на живи щраусови птици и яйца за люпене от трети страни, включително ветеринарно-санитарните мерки, които се прилагат при подобен внос и списъка на трети страни, от които вносът може да бъде разрешен.
(4)
Установено е чрез доказателства, които включват: липса на заболявания при домашните птици; надзор на птичите болести и мониторингови програми; разработването на подходящи планове за действие в извънредни ситуации при заболявания на домашните птици; и развитието на достиженията на правото на ЕС (acquis) по отношение на общото ветеринарно законодателство и законодателството в сектора на домашните птици преди на присъединяването към Европейския съюз, че Естония, Малта, Латвия и Литва са достатъчно добре структурирали и организирали ветеринарните служби по отношение на здравето на домашните птици и щраусовите птици.
(5)
Счита се за целесъобразно включването на Литва, Естония и Малта, в списъка на третите страни, на които по принцип се разрешава вноса на живи домашни птици и яйца за люпене, включително и щраусови птици и яйца, определени в Решение 95/233/ЕО на Комисията.
(6)
Решение 96/482/ЕО на Комисията и Решение 2001/751/ЕО на Комисията следва също да бъдат изменени, за да включат Естония, Малта, Латвия и Литва.
(7)
Решение 94/85/ЕО на Комисията (10) установява списъка на третите страни, от които вносът на прясно птиче месо може да бъде разрешен.
(8)
Решение 94/984/ЕО на Комисията (11) определя ветеринарно-санитарните условия и ветеринарното сертифициране при вноса на прясно месо от домашни птици от трети страни.
(9)
Решение 2000/609/ЕО на Комисията (12) установява ветеринарно-санитарните и здравните условия и ветеринарното сертифициране при вноса на месо от щраусови птици, отглеждани във ферми.
(10)
Поради подобрения здравен статус на животните в присъединяващите се страни, по отношение на домашните птици, Естония следва да бъде включена в списъка на третите страни, от които по принцип се разрешава вносът на прясно месо от домашни птици в Европейския съюз както е посочено в Решение 94/85/ЕО на Комисията. Това също позволява да се разреши на Естония да внася месо от диви пернати съгласно разпоредбите на Решение 94/86/ЕО на Комисията (13).
(11)
Целесъобразно е Естония, Малта и Латвия да се включат в Решение 94/984/ЕО на Комисията относно вноса на прясно месо от домашни птици и в Решение 2000/609/ЕО на Комисията, за внос на живи щраусови птици и яйца за люпене.
(12)
Решение 2000/585/ЕО на Комисията (14) определя ветеринарно-санитарните и здравните изисквания и ветеринарното сертифициране при вноса на месо от дивеч и отгледан във ферми дивеч, както и на заешко месо от трети страни. С оглед да се отчете подобреният здравен статус на животните в присъединяващите се страни, Малта следва да бъде включена в списъка на третите страни, за които се дава разрешение и в съществуващите списъци на третите страни, и специалните условия,при които по който може да се внася в Европейския съюз месо от диви както и отгледани в стопанство пернати, и заешко месо от различни от присъединяващите се страни, също трябва да се актуализира.
(13)
Решение 97/222/ЕО на Комисията (15) установява списък на трети страни или части от трети страни, от които вносът на продукти от месо е разрешен.
(14)
Някои присъединяващи се страни продължават да представляват риск относно здравето на животните свързан с класическата чума по свинете в популациите на дивата свиня. С оглед да се отчете това, но също така се подобри здравето на животните в присъединяващите се страни, Решение 97/222/ЕО на Комисията следва да се измени.
(15)
Целесъобразно е, където се налага, да се актуализират някои наименования на страни, ISO кодове и определени дефиниции за разделянето на области.
(16)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения I и II към Решение 95/233/ЕО се заменят с текста в приложение I и приложение II към настоящото решение.
Член 2
Приложение I към Решение 96/482/ЕО се заменя с текста в приложение III към настоящото решение.
Член 3
Приложение I към Решение 2001/751/ЕО се заменя с приложение IV към настоящото решение.
Член 4
Приложението към Решение 94/85/ЕО се заменя с приложение V към настоящото решение.
Член 5
Приложение I към Решение 94/984/ЕО се заменя с приложение VI към настоящото решение.
Член 6
Приложение I към Решение 2000/609/ЕО се заменя с приложение VII към настоящото решение.
Член 7
Приложение I към Решение 2000/585/ЕО се заменя с текста в приложение VIII към настоящото решение.
Член 8
Приложение II към Решение 2000/585/ЕО се заменя с текста в приложение IХ към настоящото решение.
Член 9
Част I на приложението към Решение 97/222/ЕО се заменя с текста в приложение Х към настоящото решение.
Член 10
Част II на приложението към Решение 97/222/ЕО се заменя с текста в приложение ХI към настоящото решение.
Член 11
Настоящото решение влиза в сила от 14 февруари 2004 г.
Член 12
Адресати на настоящото решение са държавите-членки.
Съставено в Брюксел на 28 януари 2004 година.

Labels: 3
17
5
6